Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 6419

(2) A Portugál Köztársaság az 1765/82/EGK rendeletben, 1766/82/EGK és a 3420/83/EGK rendeletben említett, állami kereskedelmet folytató országok tekintetében mennyiségi korlátozásokat tart fenn az olyan országok tekintetében még nem liberalizált termékek behozatalára vonatkozóan, amelyekre a 288/82/EGK rendeletet kell alkalmazni. Az ilyen termékekre rögzített kontingensek tekintetében semmilyen más előnyt nem nyújt az állami kereskedelmet folytató országok számára, mint amelyeket azon országoknak biztosít, amelyekre a 288/82/EGK rendeletet kell alkalmazni. E mennyiségi korlátozások legalább addig fennmaradnak, amíg a 288/82/EGK rendeletben említett országok tekintetében az azonos termékekre mennyiségi korlátozások állnak fenn. Portugáliában a Közösség által az állami kereskedelmet folytató országok tekintetében még nem liberalizált termékekre vonatkozó importszabályok bármilyen módosítását a 3420/83/EGK rendeletben meghatározott szabályoknak és eljárásoknak megfelelően, valamint az első albekezdés sérelme nélkül kell végrehajtani. A Portugál Köztársaság azonban nem köteles az állami kereskedelmet folytató országok tekintetében újból mennyiségi korlátozásokat bevezetni az olyan termékek behozatalára, amelyeket az ilyen országok tekintetében liberalizáltak, és amelyekre az Általános Vám- és Kereskedelmi Egyezmény részes államai tekintetében továbbra is mennyiségi korlátozások vonatkoznak.

Source: https://magyarkozlony.hu/hivatalos-lapok/f4a47c4158b2eb59c5b440f523997426d1c70adc/dokumentumok/f626c1259cf359d27859685440be3f028eb56a15/letoltes